"Ունենալով այսպիսի լիճ, այսպիսի հրաշք` չզարգացնել այս սպորտաձեւը, իհարկե, հանցանք է",—կարծում է երկրի ղեկավարը` համոզմունք հայտնելով, որ լճի այդ հատվածն ամենաաշխույժ տեղը կլինի Սեւանի ափին։ Նրա կանխատեսմամբ` երկու տարի անց միայն մեկ ակումբը բավարար չի լինելու, եւ անհրաժեշտություն կառաջանա նորերը բացել, իսկ տարածքը հնարավորություն կտա զարգացման նոր ծրագրեր իրականացնել։ Նրա խոսքերով, ակումբի բացման գաղափարը ծնվել է մի քանի տարի առաջ, երբ ճարտարագիտական համալսարանի ուսանողների հետ հանդիպման ժամանակ նրանք խնդրել են աջակցել սպորտաձեւի զարգացմանը։